**Pornaisten eläkkeensaajat ry PÖYTÄKIRJA**

**Sääntömääräinen kevätkokous/Hallituksen kokous**

Aika 7.3.2018 klo 10, hallitus klo 9

Paikka Halkian Työväentalo

1. Kokouksen avaus

Puheenjohtaja Matti Leivoja avasi kokouksen.

1. Todetaan läsnäolijat

Liitteen 1 mukaiset.

1. Kokouksen laillisuus ja päätösvaltaisuus

Todettiin kokous lailliseksi ja päätösvaltaiseksi.

1. Esityslistan hyväksyminen

Hyväksyttiin esityslista kokoukselle (liite 2).

1. Kokousvirkailijoiden valinta

 Kokouksen puheenjohtajaksi valittiin Matti Leivoja.

 Kokouksen sihteeriksi valittiin Jorma Laukka.

1. Pöytäkirjantarkastajien ja ääntenlaskijoiden valinta

Valittiin pöytäkirjantarkastajiksi Ingegerd Mattila ja Ritva Vainio.

1. Vuoden 2017 vuosikertomus

Hyväksyttiin vuoden 2017 vuosikertomus (liite 3).

1. Vuoden 2017 tilinpäätös ja toiminnantarkastajien lausunto siitä

Käytiin läpi vuoden 2017 tilinpäätös ja toiminnantarkastajien lausunto siitä (liitteet 4 ja 5).

1. Vuoden 2017 tilinpäätöksen vahvistaminen

Vahvistettiin vuoden 2017 tilinpäätös.

1. Vastuuvapauden myöntäminen hallitukselle ja muille vastuuvelvollisille vuodelta 2017

Myönnettiin vastuuvapaus hallitukselle ja muille vastuuvelvollisille vuodelta 2017.

1. Yhdistyksen edustajien valinta niiden yhteisöjen kokouksiin, joissa yhdistys on jäsenenä

Valittiin Irma Lumen- Nurminen edustamaan yhdistystä Pornaisten Erityiset ry:n kokouksissa.

1. Muut esille tulevat asiat

Päätettiin valtuuttaa jäsenasiavastaava taloudenhoitaja Kaija Temmilä laatimaan ja säilyttämään yhdistyksen jäsenrekisteriseloste. Kaija Temmilälle ja Ritva Vainiolle myönnettiin jäsenrekisterin käyttöoikeudet (liite 6).

Hyvinvointilomien tuettujen lomien hakeminen tulee tehdä toukokuun loppuun mennessä ja meille varattu loma on Rajaniemessä 27.8.-1.9.2018. Jaettiin lomahakemuksia halukkaille.

PyeongChangin Olympiakisaveikkauksessa oli kolme veikkaajaa osunut yhtä lähelle ja arvonta suosi Martti Pakarista (liite 7). Masa lahjoitti kahvipaketin yhdistykselle.

Käytiin läpi kevään 2017 Kuntohaasteen tulokset. Pornainen sijoittui piirissä hienosti seitsemänneksi (liite 8).

Pornaisten vapaa- aikatoimi oli kutsunut pornaislaiset yhdistykset seurakahville 11.4.2018 klo 18 kunnantalolle (liite 9). Erkki ja Jorma menevät sinne.

Puheenjohtaja on kartoittanut Helatorstaihippojen esiintyjiä ja vaihtoehtoja ovat Markku Liimataisen orkesteri Keravalta, Kari Parkkila Pornaisista ja Kari Korhonen. Muutakin ohjelmaa tarvitaan ja Irma kertoikin, että he ovat Kaijan kanssa suunnitelleet näytelmiä.

Porvoon Seudun Eläkkeensaajat kutsuvat meidät juhliinsa 19.4. klo 12.

Järvenpään Eläkkeensaajien Hyväntuuliset konsertti on Seurojentalolla 10.4. klo 14.

Hakunilan Eläkkeensaajat viettää 40 vuotispäiviään 24.3. Onnittelemme 30e:lla, Kaija hoitaa sen.

Puheenjohtaja esitti mietittäväksi Vanhustenviikon Aurinkomäen ulkoilutapahtumaa siirrettäväksi kesäksi vaihtelevien säiden takia. Pääjuhla on Mäntsälässä 12.10. klo 10. Meidän oma ruokailumme on 10.10.

Neljän piirin konsertti on tällä kertaa Lahdessa 21.10.

Kaija toi esille Aktian ja Pornaisten kunnan avustustenhakuajan olevan meneillään.

1. Kokouksen päättäminen

Puheenjohtaja päätti kokouksen klo 12.10.

Pöytäkirjan vakuudeksi:

Matti Leivoja Jorma Laukka

Pöytäkirja luettu ja todettu kokouksen kulun mukaiseksi

Pornaisissa \_\_\_\_\_ maaliskuuta 2018

Ingegerd Mattila Ritva Vainio.